b'\n_START_ARTICLE_\nMostno dvigalo\n_START_PARAGRAPH_\nMostno dvigalo je vrsta dvigala, ki ga najdemo v industrijskem okolju.\n_START_SECTION_\nAplikacije\n_START_PARAGRAPH_\n\xc5\xbderjavi se uporabljajo za dviganje in prena\xc5\xa1anje oziroma prestavljanje bremen. Njihova prednost pred drugimi vrstami transporta je predvsem v tem, da v svojem manipulacijskem prostoru dvigajo, prena\xc5\xa1ajo in spu\xc5\xa1\xc4\x8dajo bremena na katero koli delovno mesto._NEWLINE_Po konstrukciji lo\xc4\x8dimo:_NEWLINE_vise\xc4\x8de \xc5\xbeerjave, katerih dvigalna naprava visi na vozi\xc4\x8dku, mostne \xc5\xbeerjave, pri katerih je dvigalna naprava (ma\xc4\x8dek) na mostni konstrukciji, ro\xc4\x8di\xc4\x8dne ali konzolne \xc5\xbeerjave, pri katerih je dvigalna naprava na gibljivih ro\xc4\x8dicah, nakladalne \xc5\xbeerjave, to so pravzaprav mostni \xc5\xbeerjavi, ki so navadno opremljeni z obse\xc5\xbenim sistemom vitlov in ma\xc4\x8dkov; \xc5\xbeerjavni most je lahko dolg do 100 m, portalne \xc5\xbeerjave, katerih dvigalna naprava je pritrjena na prevozni portal imenujemo jih tudi centileverski \xc5\xbeerjavi, vrtljive stolpne \xc5\xbeerjave \xe2\x80\x93 v gradbeni\xc5\xa1tvu; \xc4\x8de pa lahko spreminjamo vi\xc5\xa1ino stolpa, kot raste zgradba, jih imenujemo tudi plezalni \xc5\xbeerjavi, vrvne ali kabelske \xc5\xbeerjave, katerih dvigalni element je pritrjen na razpeti jekleni vrvi nad delovnim obmo\xc4\x8djem, prevozne \xc5\xbeerjave in dvigala, \xc4\x8de so dvigalne naprave pritrjene na prometna sredstva._NEWLINE_Nadpisna tabela s podatki dvigala_NEWLINE_Vsak \xc5\xbeerjav mora imeti na vidnem mestu nosilne konstrukcije pritrjeno ustrezno veliko tablo, ki mora vsebovati vsaj naslednje podatke: oznaka tipa \xc5\xbeerjava, ime in naslov proizvajalca, leto izdelave, identifikacijska \xc5\xa1tevilka (npr. serijska \xc5\xa1tevilka), najve\xc4\x8dje dopustno breme, standard/obratovalni razred \xc5\xbeerjava. Poleg tega mora biti tudi varnostna tabla z napisom: \xe2\x80\x9eZadr\xc5\xbeevanje pod dvignjenim bremenom je prepovedano!\xe2\x80\x9c_NEWLINE_Dokumentacija za mostno dvigalo_NEWLINE_Vsako dvigalo mora imeti mati\xc4\x8dno in kontrolno knjigo, ki vsebuje podatke: osnovne podatke o \xc5\xbeerjavu, tehni\xc4\x8dne podatke o \xc5\xbeerjavu, znacilnosti dvigala, rezultate prvega presku\xc5\xa1anja pri izdelovalcu. Mati\xc4\x8dna knjiga je potrjena od izdelovalca oz. od poobla\xc5\xa1\xc4\x8denca strokovnega zavoda. Kupcu se izro\xc4\x8di skupaj z dvigalom. Ko ima isto podjetje na eni lokaciji veliko \xc5\xa1tevilo dvigal, se mati\xc4\x8dna knjiga lahko nadomesti z mati\xc4\x8dno evidenco._NEWLINE_Vsak \xc5\xbeerjav mora imeti kontrolno knjigo, namenjeno evidenci vzdr\xc5\xbeevanja. Kontrolna knjiga vsebuje: osnovne podatke o dvigalu, podatki o lokaciji in njenih spremembah, podatki o odgovorni osebi, o vzdr\xc5\xbeevalcih, \xc5\xbeerjavovodjah, evidenca o rednih in izrednih pregledih in ugotovitvah pregledov in preizkusov, evidenca o periodicnem preizku\xc5\xa1anju \xc5\xbeerjava (ki ga izvaja strokovni zavod), evidenca o remontih in zamenjavi iztro\xc5\xa1enih/po\xc5\xa1kodovanih delov._NEWLINE_Druga dokumentacija:_NEWLINE_Navodila za upravljanje in uporabo, navodila in tehnicna dokumentacija za vzdr\xc5\xbeevanje, navodila za preglede, navodila za morebitno monta\xc5\xbeo dvigal, obratovalno dovoljenje, potrdilo in porocilo o pregledu in preizkusu, navodila za dvigaliste in privezovalce bremen, porocilo o meritvah elektricne omarice, druga navodila in opozorila.\n_START_SECTION_\nSestava\n_START_PARAGRAPH_\nElementi mostnega dvigala: a) bremenski kavelj, b) \xc5\xa1kripci, c) jeklena vrv, d) vrvenica, e) vrvni boben, f) elektrovitel, g)zavore in zapore, h) tirnice in tekalna kolesa, i) most, j) kabelska vleka, k) elektrooprema_NEWLINE_Tak \xc5\xbeerjav je sestavljen iz mostu in iz ma\xc4\x8dka. Most se giblje po tirnicah v vzdol\xc5\xbeni smeri hale, ma\xc4\x8dek pa v pre\xc4\x8dni smeri. S kombinacijo obeh gibanj lahko breme prestavimo na poljubno mesto znotraj delovnega pravokotnika. \xc5\xbderjav upravlja \xc5\xbeerjavovodja z obvezno narejenim izpitom za dvigalo._NEWLINE_Most je sestavljen iz nosilcev, na katerih so tirnice za vo\xc5\xbenjo ma\xc4\x8dka, in iz \xc5\xbeelenih nosilcev s tekalnimi kolesi za vo\xc5\xbenjo \xc5\xbeerjava. Most je pali\xc4\x8dna ali polnostenska jeklena konstrukcija. Pogonski mehanizem mostu sestavljajo elektromotor in zobni\xc5\xa1ko prenosno gonilo, ki poganja tekalna kolesa. Za hitro ustavljanje \xc5\xbeerjava se uporablja vozna zavora. Ma\xc4\x8dek je sestavljen iz okvirja, elementov za dviganje bremena (elektromotor, zobni\xc5\xa1ko gonilo, zavora, vrvni boben) in elementov za vo\xc5\xbenjo ma\xc4\x8dka (elektromotor, zavora, zobni\xc5\xa1ko gonilo, tekalna kolesa). Vozna hitrost \xc5\xbeerjavnega mostu je od 0,2 do 1,5 m/s, vozna hitrost ma\xc4\x8dka je od 0,2 do 1 m/s, hitrost dviganja bremena pa je od 0,1 do 0,3 m/s. \xc4\x8ce pri projektiranju industrijske hale ali skladi\xc5\xa1\xc4\x8da moramo ra\xc4\x8dunati s to\xc4\x8dno dolo\xc4\x8denim tipom \xc5\xbeerjava, za kar moramo poznati osnovne podatke o sami napravi._NEWLINE_Dvigala in komponente opravljajo zelo zahtevna in nevarna dela._NEWLINE_Industrijsko mostno dvigalo sestavljata dve vzporedni progi tako imenovani tirnici, po katerih se dvigalo premika. Vitel je glavni sestavni del opreme, katera se premika po mostu dvigala. \xc4\x8ce je most dvignjen od tal z dvema ali s \xc5\xa1tirimi podprtimimi nogami in se premika po pritrjeni progi na tleh(zemlji), tako dvigalo imenujemo portalno dvigalo/\xc5\xbeerjav ali goliat crane. Poznamo \xc5\xa1e konzolna dvigala, monorail dvigala,..._NEWLINE_Za razliko od mobilnih ali gradbenih dvigal, se mostna dvigala obi\xc4\x8dajno uporabljajo predvsem za proizvodnjo in vzdr\xc5\xbeevalne potrebe, na nedostopnih mestih in mestih, kjer ni dovolj prostora za varno delo na napravah._NEWLINE_Mostna dvigala se uporabljajo v naslednjih panogah: steklarstvo, predelava gume, plastike, orodjarstvo, ekologija in vodno gospodarstvo, gradbeni\xc5\xa1tvo, proizvodnja procesne opreme, dvigala za eksplozivno / nevarno okolje, servis tovornih vozil, te\xc5\xbeke mehanizacije, proizvodnja vozil, letal ter plovil, proizvodnja elektri\xc4\x8dne energije, proizvodnja in predelava aluminija, specialna dvigala, cementarne in gradbeni materiali, grafi\xc4\x8dna in papirna proizvodnja,dvigala v livarnah, kovinsko predelovalna industrija in varilnice._NEWLINE_Dvigala so dobavljiva po \xc5\xbeelji naro\xc4\x8dila kupca nosilnosti od 125 kg do 600,000 kg. Dvigala potrebujemo na vsakem koraku proizvodnega procesa, od dovoza surovine v proizvodnjo pa do kon\xc4\x8dnega izdelka dokler ta ne zapusti tovarno._NEWLINE_V mnogih primerih se stro\xc5\xa1ki mostnim dvigalom lahko v veliki meri izravnajo s prihranki iz ne najem avtodvigala v gradnjo objekta, ki uporablja veliko te\xc5\xbeke procesne opreme._NEWLINE_Mostna dvigala se delijo na enonosil\xc4\x8dna ter dvonosil\xc4\x8dna dvigala. Najdemo tudi mostna dvigala v vise\xc4\x8di izvedbi.'